**Θέμα**: Θεματολογία για «Athens for Industry 4.0, Summit 2021»

*Κορυδαλλός, 02/03/2021*

Αγαπητές και Αγαπητοί Συνεργάτες

Tην **Τετάρτη 17** και **Πέμπτη 18 Μαρτίου**, **πάντα ψηφιακά**, διοργανώνεται το **1Ο ετήσιο** **Συνέδριο «Athens for Industry 4.0, Summit 2021»** με το θεματικό τίτλο:

**«Οι δρόμοι της Ελληνικής Βιομηχανίας είναι πλέον ψηφιακοί»**

Ο ψηφιακός και τεχνολογικός μετασχηματισμός της χώρας είναι θέμα εθνικής οικονομικής επιβίωσης και ήδη χαρακτηρίζεται «ως εθνική προτεραιότητα» αλλά και ευκαιρία που δεν πρέπει να χαθεί. Η ευκαιρία της 4ης Βιομηχανικής Επανάστασης είναι μοναδική, καθώς η χώρα μπορεί να καλύψει την μεγάλη απόσταση που έχει χάσει τις προηγούμενες δεκαετίες. Ο εθνικός σχεδιασμός για το μετασχηματισμό της βιομηχανίας πρέπει να γίνει πρώτη εθνική αναπτυξιακή προτεραιότητα παράλληλα με την ενεργό συμμετοχή της βιομηχανίας στον σχεδιασμό των πρωτοβουλιών και τη συνεργασία δημοσίου και ιδιωτικού τομέα.

Η Teamworks, μετά από 23 χρόνια επιτυχημένων συνεδριακών διοργανώσεων στον τομέα των Ψηφιακών Τεχνολογιών σχεδίασε ένα ολοκληρωμένο πλαίσιο ανάδειξης των προοπτικών του INDUSTRY 4.0 στην ελληνική βιομηχανία με αρχή το Συνέδριο της 17ης και 18ης Μαρτίου, στο οποίο θα κληθούν να συμμετάσχουν οι βασικοί παράγοντες που εμπλέκονται στην ανάπτυξη των ψηφιακών υποδομών, διαδικασιών και υπηρεσιών στην ελληνική βιομηχανία.

**Το πλαίσιο του Συνεδρίου**

Το **1ο Συνέδριο «Athens for Industry 4.0, Summit 2021»** θα είναι διήμερο και θα διοργανωθεί αποκλειστικά ψηφιακά με την γνωστή ποιότητα τηλεοπτικής μετάδοσης που αξιοποιεί η Teamworks.

**Θεματολογία**

Η κύρια θεματολογία του Συνεδρίου εστιάζεται στην παρουσίαση:

* Των κύριων διαδικασιών και των τεχνολογιών που υποστηρίζουν την ταχεία προσαρμογή των ελληνικών Βιομηχανιών στον ψηφιακό μετασχηματισμό.
* Των θεμάτων που αξιολογούνται ως «σημαντικά» στην πορεία προς τις αρχές του Industry 4.0: Ψηφιοποίηση και Βελτιστοποίηση Διαδικασιών, Υποδομές και Βιομηχανικές υπηρεσίες μέσω 5G, Τεχνολογίες Smart Μanufacturing, Βελτιστοποίηση Ενεργειακής Αξιοποίησης, Διαδικασίες Βιομηχανικών Μονάδων Παραγωγής, Συστήματα ERP και CRM σε βιομηχανικά περιβάλλοντα, Business Intelligence (ΒΙ) και έξυπνη διαχείριση δεδομένων, Τεχνητή Νοημοσύνη και Big Data Analytics, Βιομηχανικά Δίκτυα & Προηγμένες Τεχνολογίες Αυτοματισμών, Έλεγχος Παραγωγής / Advanced Process Control.
* Λύσεων που μειώνουν τις παραγωγικές δαπάνες αλλά και τους χρόνους παράδοσης και δημιουργούν προσωποποιημένα προϊόντα και μοντέλα παραγωγής με διαδικασίες που είναι «λιτές» παραγωγικά και ολιστικά φιλικές προς το περιβάλλον.
* Αξιοποίησης λύσεων Industrial Internet of Things (IIoT), Machine Learning (ML) και Artificial Intelligence (AI), Soft Skills (Time-Stress & Conflict Management, Coaching & Mentoring).

Οι γενικές θεματικές ενότητες του Συνεδρίου είναι οι εξής :

**Τετάρτη 17 Μαρτίου 2021**

|  |  |
| --- | --- |
| **09:30 – 09:45** | **Ψηφιακή Προσέλευση** |
| **09:45 – 10:00** | **Έναρξη Εργασιών Α΄ Ημέρας - Χαιρετισμοί** |
| 10:00 – 11:00 | To Εργοστάσιο του 21ου αιώνα: Τεχνολογίες και Ψηφιακές Διαδικασίες (Α’ μέρος) |
| 11:00 – 12:00 | To Εργοστάσιο του 21ου αιώνα: Τεχνολογίες και Ψηφιακές Διαδικασίες (Β’ μέρος) |
| **12:00 - 12:30** | **Digital Break – Επίσκεψη στην Ψηφιακή Έκθεση** |
| 12:30 – 13:30 | Ο Ψηφιακός Μετασχηματισμός των κλασικών βιομηχανικών διεργασιών (Α’ μέρος) |
| 13:30 – 14:30 | Ο Ψηφιακός Μετασχηματισμός των κλασικών βιομηχανικών διεργασιών (Β’ μέρος) |
| **14:30 - 15:00** | **Digital Break – Επίσκεψη στην Ψηφιακή Έκθεση** |
| 15:00 – 16:00 | Συζήτηση Στρογγυλής Τραπέζης: Πολιτικές για τον τεχνολογικό μετασχηματισμό της βιομηχανίας μετέχουν πολιτικοί, κυβερνητικοί και θεσμικοί παράγοντες της Βιομηχανίας |

**Πέμπτη 18 Μαρτίου 2021**

|  |  |
| --- | --- |
| **09:30 – 09:45** | **Ψηφιακή Προσέλευση** |
| **09:45 – 10:00** | **Έναρξη Εργασιών Β΄ Ημέρας - Χαιρετισμοί** |
| 10:00 – 11:00 | Παρουσίαση καλών πρακτικών ψηφιακού μετασχηματισμού σε βιομηχανικό περιβάλλον. Λύσεις και Εφαρμογές (Α’ μέρος) |
| 11:00 – 12:00 | Παρουσίαση καλών πρακτικών ψηφιακού μετασχηματισμού σε βιομηχανικό περιβάλλον. Λύσεις και Εφαρμογές (Β’ μέρος) |
| **12:00 - 12:30** | **Digital Break – Επίσκεψη στην Ψηφιακή Έκθεση** |
| 12:30 – 13:30 | Παρουσίαση καλών πρακτικών ψηφιακού μετασχηματισμού σε βιομηχανικό περιβάλλον. Λύσεις και Εφαρμογές (Α’ μέρος) |
| 13:30 – 14:30 | Παρουσίαση καλών πρακτικών ψηφιακού μετασχηματισμού σε βιομηχανικό περιβάλλον. Λύσεις και Εφαρμογές (Β’ μέρος) |
| **14:30 - 15:00** | **Digital Break – Επίσκεψη στην Ψηφιακή Έκθεση** |
| 15:00 – 16:00 | Συζήτηση Στρογγυλής Τραπέζης: Μετέχουν πολιτικοί, κυβερνητικοί και θεσμικοί παράγοντες της Βιομηχανίας |

**Η διάρθρωση του Συνεδρίου**

Κάθε θεματική ενότητα έχει δίωρη διάρκεια και ακολουθεί μισάωρο διάλειμμα. Η συνεδριακή μέρα περιλαμβάνει τρεις θεματικές ενότητες με την τρίτη να αφιερώνεται σε συζήτηση στρογγυλής τραπέζης μεταξύ εκπροσώπων φορέων και κυβερνητικών παραγόντων.

Οι Φορείς του τομέα της Βιομηχανίας και των ΤΠΕ, με τους οποίους συνεργάζεται η Teamworks για την καλύτερη οργάνωση του Συνεδρίου είναι:

*O Σύνδεσμος Επιχειρήσεων και Βιομηχανιών (ΣΕΒ), ο Σύνδεσμος Βιομηχανιών Ελλάδος (ΣΒΕ), ο Σύνδεσμος Εξαγωγέων (ΣΕΒΕ), ο ΣΕΠΕ, ο ΣΕΠΒΕ, η ΕΕΚΤ, ο ΣΕΚΕΕ, κλαδικοί Σύνδεσμοι Βιομηχανιών, η ΕΕΤΤ, Τριτοβάθμια Εκπαιδευτικά και Ερευνητικά Ιδρύματα, το Εθνικό Κέντρο Τεκμηρίωσης και Ηλεκτρονικού Περιεχομένου, ο ΙΟΒΕ, η Διανέοσις*

και πολλοί άλλοι που προσδίδουν θεσμικό χαρακτήρα στο **1ο Συνέδριο Athens for Industry 4.0, Summit 2021.**

Τέλος το Συνέδριο τελεί **υπό την αιγίδα** του **υπουργείου Ψηφιακής Διακυβέρνησης.**

**Παρακαλούμε στο πλαίσιο της σταθερής συνεργασίας μας να μας ορίσετε Ομιλητές εκ μέρους της ΕΕΛΛΑΚ σε ανάλογο γνωστικό αντικείμενο του Συνεδρίου.**

**Είμαστε στην διάθεσή σας για κάθε διευκρίνιση.**

Εκ μέρους της Teamworks

**Γιάννης Χαλαβαζής**

Διευθύνων Σύμβουλος